Ek het dié meringue as ‘verjaarsdagkoek’ vir LiG-tydskrif se 80ste verjaarsdag-uitgawe gemaak. Dié maklike meringue het ’n sagte tekstuur binne-in en is perfek met ‘n suurlemoenvulsel en vars bessies. Die meringue gebruik vier eierwitte en om by my filosofie van ’n ligter leefstyl te pas, vermors ons niks nie, so die eiergele word vir die suurlemoensmeer benut. Meng dit met Griekse jogurt vir ’n hemelse vulsel. Dié pavlova is perfek vir enige feesviering – rond dit af met ’n verskeidenheid vars bessies en eetbare blomme. In die LiG-artikel is daar nog ’n paar maklike idees en wenke met bessies.
Nagereg uit die boonste rakke! Om ’n pavlova te maak skrik die meeste mense af – hierdie resep is egter maklik en jy hoef nie ’n perfekte pavlova te bak nie.
1. Pavlova: Voorverhit intussen die oond tot 130 °C en voer ’n groot bakplaat met bakpapier uit. Smeer ’n bietjie olie liggies in ’n groot sirkel op die papier.
3. Skep die mengsel op die bakplaat en smeer liggies in ’n 20-24 cm-sirkel. Dit hoef nie perfek rond te wees nie.
4. Bak vir 1 uur of tot net goudbruin en gestol. Skakel die oond af, maak dit effens oop en laat die pavlova heeltemal in die oond afkoel.
6. Hou aan klits vir 5-10 minute of tot die mengsel die agterkant van ’n metaallepel egalig bedek. Die mengsel moenie kook nie. Haal die bak van die stoof af en skep in ’n bakkie om af te koel.
2. Jy kan ook klein meringues bak, om saam met die bessies op die pavlova te sit. Maak die pavlova dan 20 cm in deursnee sodat daar mengsel oorbly vir die kleintjies.
6. Versier die pavlova vir ’n feesgeleentheid met ’n stel lint-vlaggies wat aan twee kebabstokkies vasgemaak is. Druk dit in die pavlova soos op die foto.